Munaku

Munaku, ism nns amaddud Limart n Munaku (S tfṛansist: Principauté de Monaco), tga tamazirt tis snat ɣ tmẓi ɣ umaḍal akkʷ ḍaṛat n Tmdint n Ufatikan. Tga Munaku yan iɣrm-wank, ɣaylli yutsn is d tamazirt kullu tt tga yat tɣrmt hlli.

Tlla Munaku ɣ Unẓul-Agmuḍan n Fṛanṣa, ar d tettaggʷa f yill agrakal. Tutlayt tamaddudt n Munak tga Tafṛansist, tg tutlayt Tamungiskt dɣ nttat tutlayt tanamurt. Ilkm wuṭṭun n imazdaɣn n Munaku attayn n 38,000, macc ur izri wuṭṭun n wida ṭtafnin taɣlant nns 10,000.

Luru ad igan adrim nns, mqqar ur tamu Munaku gɣ Tamunt Tawurubbt. Tettwassan Munaku is tga yan usnfi n igrayn d is tga yat zɣ tmizar tinbɣurin g umaḍal akkʷ acku zdɣn gis mnnaw n id bu waydatn.

Tettyussan bahra Munaku s ukaẓinu n Munti Kaṛlu d Wupiṛa n Munti Kaṛlu nna illan g ugafa-agmuḍan n tmdint. Tettyussan daɣ s snat tɣirawin: Uṛali n Munti Kaṛlu d Munti Kaṛlu Grand Pri.

 Amzruy 

 Tajɣraft 

 Tasrtit 

 Tadamsa 

 Tadlsa 

 Asgmi 

 Tisaɣulin